
     Νόμος για την επανεκκίνηση της Οικονομίας – Ρύθμιση 100 δόσεων 2015
Στις 13 μέρες από την έναρξη ισχύος μέχρι τις 30 Απρίλη,  έχουν υποβληθεί ήδη 278 χιλ. αιτήσεις (93% από φυσικά πρόσωπα και 7% από νομικά) με αρχικό ρυθμιζόμενο κεφάλαιο 1,92δισ., στο οποίο αντιστοιχούν 280 εκ. προσαυξήσεις, δηλ. συνολικά 2,2 δισ. Η συνολική καταβολή από εφάπαξ εξόφληση, μερική καταβολή ή και πρώτη δόση για τον Απρίλιο είναι 110 εκ. Αξίζει να σημειωθεί ότι μέχρι τις 29 Απρίλη – για τις οποίες έχουμε ενημέρωση από τις τράπεζες – έχουν εισπραχθεί 101 εκ. από αυτά. 

Η ρύθμιση έχει συγκριτικά πλεονεκτήματα, που συνοψίζονται στη δυνατότητα καταβολής προκαταβολής με ισόποση απαλλαγή προσαυξήσεων, στη γενναιότερη μείωση προσαυξήσεων και τόκων, στη δυνατότητα ελάχιστης μηνιαίας καταβολής μικρότερου ποσού (από 50€ σε 20€) και στη μη περαιτέρω επιβάρυνση με τόκους, όταν το ποσό βασικής οφειλής δεν ξεπερνά τις 5.000 €.
Για συγκριτικούς λόγους: Στην προγενέστερη διαδικασία ρύθμισης των 100 δόσεων του 2014 υποβλήθηκαν συνολικά 230 χιλ. αιτήσεις υπαγωγής κατά το χρονικό διάστημα από 25 Νοεμβρίου 2014 μέχρι 31 Μαρτίου 2015. Από αυτές, έχουν επικυρωθεί / κλείσει 193 χιλ. αιτήσεις με ρυθμισμένο κεφάλαιο 1,5 δις και έχουν εισπραχθεί περίπου 220 εκ. ευρώ.
